Development Works Stop Due To Model Code Of Conduct- लग गई आचार संहिता डाउन पड़ा डेवलपमेंट\n⁄ Development works stop due to Model Code of conduct\nलग गई आचार संहिता, डाउन पड़ा डेवलपमेंट\n2022 में विधानसभा चुनाव होने के साथ उत्तर प्रदेश की नई सरकार चुनी जाएगी. चुनाव को लेकर आदर्श आचार संहिता प्रभावी हो गई है. आचार संहिता लागू होते ही करीब 21 करोड़ के कामों पर ब्रेक लग गया है. अफसरों का कहना है कि चुनाव के बाद अब ये काम कराए जाएंगे. सर्वाधिक प्रभावित विकास कार्य नगर निगम टूरिज्म डिपार्टमेंट और जीडीए के हुए हैं. अफसरों का कहना है कि चुनाव होने के बाद नए टेंडर किए जाएंगे. जो पुराने टेंडर हो चुके हैं. उन पर कार्य चल रहा है.\nBy: Inextlive Updated Date: Wed, 12 Jan 2022 12:39 AM (IST)\nगोरखपुर (ब्यूरो) रामगढ़ताल के सुंदरीकरण कार्यक्रम में ताल के किनारे आकर्षक रेलिंग लगाने की योजना लटक गई है। करीब 4.50 करोड़ रुपए की इस परियोजना के लिए गोरखपुर डेवलपमेंट अथॉरिटी की ओर से टेंडर निकाला जा चुका है, लेकिन आदर्श आचार संहिता लागू हो जाने के बाद अब टेंडर नहीं खोला जाएगा। इस योजना को अब चुनाव की प्रक्रिया संपन्न होने के बाद ही पूरा किया जा सकेगा। इस योजना के तहत पैडलेगंज से नौकायन तक ताल के किनारे आकर्षक रेलिंग लगाई जानी है। इसके साथ ही बैठने के लिए प्लेसमेंकिंग प्लाजा का निर्माण भी किया जाना है। पूरे रास्ते पर पांच प्लाजा बनाए जाएंगे। इस कार्य के लिए 24 जनवरी के बाद खुलना था। 10 जनवरी को खोला जाना था टेंडर\nजीडीए कीे ओर से नगर निगम में शामिल हुए 32 गांवों में त्वरित आर्थिक विकास योजना के तहत भी काम कराए जा रहे हैं। 250 में से 224 कार्यो का टेंडर फाइनल हो चुका है। 26 कार्यो के लिए दोबारा टेंडर करना पड़ा। इसे 10 जनवरी को खोला जाना था। हालांकि जीडीए की ओर से निर्वाचन आयोग को पत्र लिखकर टेंडर खोलने की अनुमति मांगी जाएगी। त्वरित आर्थिक विकास से जुड़ी योजना होने एवं रिटेंडरिंग होने के कारण इसे अनुमति मिल जाने की उम्मीद है। इसी तरह जीडीए की आवासीय योजना गोरक्ष एन्क्लेव के लिए भी दोबारा टेंडर किया गया है। जीडीए वीसी प्रेम रंजन सिंह ने बताया कि त्वरित आर्थिक विकास योजना के तहत होने वाले कार्यो को अनुमति मिल सकती है। इसके लिए प्रयास किया जाएगा। इसी तरह गोरक्ष एन्क्लेव का भी दोबारा टेंडर किया गया है। उसके लिए भी अनुमति मांगी जाएगी। टूरिज्म के7करोड़ के प्रोजेक्ट पर विराम9 जनवरी को आदर्श आचार संहिता लागू होने के बाद पर्यटन विभाग की करीब सात करोड़ रुपए की परियोजनाओं की प्रगति पर विराम लग गया है। इन परियोजनाओं का प्रस्ताव शासन को भेजा जा चुका था। विभाग को उनकी स्वीकृति का बेसब्री से इंतजार था। इनमें करीब पांच करोड़ रुपए की लागत से गोरखनाथ मंदिर का पर्यटक स्थल के रूप में विकसित करने की परियोजना भी शामिल है। अब अटक गई है। अटका डोर-टू-डोर कचरा कलेक्शन और कंबल वितरण का कार्य\nआचार संहिता लागू होते ही नगर निगम में 10 करोड़ रुपए का कार्य फंस गया। काशी की फर्म को दस हजार कंबल (35 लाख रुपए) खरीदने को लेकर सहमति बनी थी। कंबल सप्लाई घटिया होने की वजह से इसे लौटा दिए गए। मेयर सीताराम जायसवाल ने बताया कि कंबल खरीद टेंडर से हुई थी। कंबल का जो सैंपल दिखाया गया था, फर्म ने उस क्वालिटी का कंबल सप्लाई नहीं किया है। फर्म को ब्लैक लिस्टेड कर उसकी सुरक्षा राशि को जब्त किया जाएगा। चीफ इंजीनयर सुरेश चंद ने बताया कि आचार संहिता लगने की वजह से नये कंबल की खरीदारी नहीं की जा सकती है। वर्क ऑर्डर नहीं होने से काम नहीं होंगे। वहीं आचार संहिता से पहले ठेकेदारों को अनुबंध पत्र नहीं जारी कर सका। ऐसे में 10 करोड़ से अधिक के कार्य फंस गए हैं।\nTags:Election, Election 2022, Up Assembly Election, Up Assembly Election 2022, Vote, Voter, Tourism, Ramgarhtal, Tender, Nagar Nigam, Gorakhpur, Gorakhpur News, Door To Door Collection, Gorakhpur News, Breaking News Gorakhpur,


Be Ready For Change, World Stands For Expectations - बदलाव के लिए रहें तैयार, उम्मीदों का खड़ा है संसार | Patrika News\nBe ready for change, world stands for expectations\nहमारी दुनिया आज फटाफट बदलाव की ना सिर्फ साक्षी है बल्कि सक्रिय भागीदार है। इंडस्ट्रियल सोसाइटी अब इंफोर्मेशन सोसाइटी में बदल रही है। इसे आप उत्तर औद्योगिक समाज के नाम से जानें, उत्तर आधुनिक समाज के नाम से या फिर किसी और नाम से।\nPublished: 17 Dec 2020, 04:16 PM IST\nसुभाष चंद्र गर्ग, पूर्व केंद्रीय वित्त सचिव\nहमारी दुनिया आज फटाफट बदलाव की ना सिर्फ साक्षी है बल्कि सक्रिय भागीदार है। इंडस्ट्रियल सोसाइटी अब इंफोर्मेशन सोसाइटी में बदल रही है। इसे आप उत्तर औद्योगिक समाज के नाम से जानें, उत्तर आधुनिक समाज के नाम से या फिर किसी और नाम से। हमारा हिंदुस्तानी समाज बहुत डायनमिक है। यानी हम एक गतिशील समाज हैं जो ऊर्जा से भरे हैं और नए विचारों को अपनाने को तैयार रहते हैं। हमारे जन सबसे युवा हैं।\nबीते साल ने समाज के हर क्षेत्र और वर्ग पर जो चोट की है, उसको हम इस संदर्भ में रख कर देखेंगे तो सही आकलन कर सकेंगे। कलेंडर में समाप्त हो रहे साल ने खूब तकलीफें दीं तो नया साल उम्मीदों की रोशनी दिखा रहा है।\nसरकारें दिखाएं साहस\nसरकारों को भी उसी तरह के फैसले लेने होंगे। आज भी हमारी सरकारें सोशलिज्म से पूरी तरह बाहर नहीं निकल पाई हैं। बदलाव का प्रतिरोध तो होगा ही। 1991 के दशक में भी हुआ और आज खेती के बाजार (एग्रीकल्चर मार्केटिंग) में किए सुधार का हो रहा है। लेकिन बदलाव तो करने होंगे। बहुत से काम हैं जिनमें सरकार के होने की कोई जायज वजह नहीं है। सरकार एयरलाइन या टेलीकॉम कंपनी क्यों चला रही है? इन क्षेत्रों से आप बाहर आएंगे तो देश का विकास होगा। कारोबार सरकार को नहीं लोगों को करना है। सरकार को इसके लिए सही नीतियां बनानी हैं और नियमन करना है। लोग भी हैं, मौका भी है। होगा तभी जब जरूरी नीतियों के साथ सरकार आगे बढ़ेगी।\nबदल जाएगा कमाई का तरीका\nजब सब कुछ बदल रहा है। जीने का तरीका, सोचने का तरीका बदल रहा है तो कमाई का तरीका भी बदलेगा। पहले अधिकांश काम कारखानों में होते थे, संपदा यहीं से आती थी। अब इसके लिए तकनीक पर ज्यादा जोर है। लोगों के काम करने के तरीके में भी बदलाव हो रहा है। इसे आत्मसात करना होगा।\nकई वर्ष तक तेज ग्रोथ की संभावना\nअगली तिमाही में स्थिति सामान्य हो जानी चाहिए। मार्च बाद की तिमाही में ग्रोथ भी दिखने लगेगी। नुकसान की भरपाई भी अगले साल हो जानी चाहिए। ऐसा हुआ तो मानिए कि कोरोना से हमारी अर्थव्यवस्था दो साल के लिए ठहरी पर इसके बाद सही माहौल होने से तेजी मिलेगी।\nइंटरव्यू- मुकेश केजरीवाल\nपरिस्थिति के अनुकूल ढलने वाले बचेंगे!\nजीरो वेस्ट का नियम अपनाएं


विवेक की पत्नी से योगी बोले- बहन! बताओ कहां आना है? | Hindi News Live, Breaking News In Hindi, हिंदी न्यूज़- UPUKLive\nविवेक की पत्नी से योगी बोले- बहन! बताओ कहां आना है?\nलखनऊ। लखनऊ में हुए विवेक तिवारी हत्याकांड में पीड़ित परिवार से सीएम योगी आदित्यनाथ ने मुख्यमंत्री आवास में मुलाकात के बाद मदद का आश्वासन दिया।\nउन्होंने कहा कि वह पहले दिन से ही सीएम योगी से मिलना चाहती थीं। इस दौरान सीएम ने उन्हें कई सुविधाओं का आश्वासन भी दिया। साथ ही घटना पर खेद भी जताया। पीड़ित परिवार को खुद डेप्युटी सीएम दिनेश शर्मा ही5कालिदास मार्ग लेकर गए थे।\nHindi News Live, Breaking News In Hindi, हिंदी न्यूज़- UPUKLive: विवेक की पत्नी से योगी बोले- बहन! बताओ कहां आना है?


चूहे के बिल में यूं ही डाल दिया पानी, बाहर निकल आये 200 सांप asbtoday.com\nगोरखपुर. एक चूहे के बिल में बच्चों के खेलने वाली गोली चली गई तो गांव के बच्चों ने उस बिल में पानी डाल दिया. पानी डालते ही बच्चों के साथ पूरा गांव दहशत में आ गया क्योंकि उस बिल से एक-एक कर 200 से अधिक सांप निकलकर खेतों में रेंगने लगे जहां किसान खेतों में पानी दे रहे थे. हैरान कर देने वाला यह मामला उत्तर प्रदेश के गोरखपुर जिले का है.\nगोरखपुर के खोराबार थाना क्षेत्र के आराजी बसडीला गांव में 200 से अधिक सांप निकलने से हड़कंप मच गया. सांपों को ग्रामीणों ने दहशत में आकर मारने के बाद दफना दिया. इन सांपों में अधिकतर करैत सांप हैं. इसके अलावा धामिन, गेहुंअन और कोबरा भी हैं.\nगांवों में सांपों के निकलने की सूचना के बाद फॉरेस्ट विभाग की टीम ने ढाई से तीन फीट जमीन के नीचे दफनाए गए सांपो को परीक्षण के लिए कब्जे में ले लिया.\nबड़ी संख्या में सांपों को देखकर गांव वाले सकते में आ गए. कुछ ही देर में इकट्ठा हुए लोगों ने सभी सांपों को मार डाला. बताया जा रहा है कि गांव के राजमंगल का एक पुराना मकान खेत में है जो बंद रहता है. सांप वहीं से निकलकर बाहर आने लगे.\nगांव के प्रधान सुरेन्द्र मोहन ने बताया कि वहां पर बच्चे खेल रहे थे. वहां पर चूहे का बिल मिला जिसमें उन बच्चों की खेलने वाली गोली चली गई. गोली निकालने के लिए बच्चों ने उस बिल में पानी डाल दिया. जिसके बाद एक-एक कर छोटे बड़े सांप निकलने लगे और गांववालों के घर की ओर तेजी से बढ़ने लगे. डर के मारे गांव वालों ने सांपों को मारकर अपनी सुरक्षा के लिए दफना दिया.\nकिसी ने इस वीडियो को बनाकर वायरल कर दिया जिससे फॉरेस्ट विभाग की टीम ने वहां पहुंचकर मरे हुए सांपों को कब्जे में ले लिया.\nसांप निकलने की सूचना के बाद आराजी बसडीला गांव पहुंचे डीएफओ आशुतोष कुमार ने बताया कि गांव में सांप निकलने की सूचना मिली थी. ग्रामीणों ने सांप को डर के मारे मारकर दफना दिया था. उसे गड्ढा खोदकर निकाला गया और परीक्षण के लिए कब्जे में ले लिया गया है. आगे की वैधानिक कार्रवाई की जा रही है.\nअभी-अभीः फिल्म अभिनेत्री जाह्न्वी कपूर के घर में घुसा कोरोना, मचा हडकंप


व्यक्तित्व और भावनाएं कैसे संबंधित हैं? vyaktitv aur bhaavanaen kaise sambandhit hain?\nHomeJoytish Shastraव्यक्तित्व और भावनाएं कैसे संबंधित हैं? vyaktitv aur bhaavanaen kaise sambandhit hain?\n🌹"व्यक्तित्व का आधार हैं भावनाएं"🌹\n🌻व्यक्तित्व का आधार हैं- भावनाएं! व्यक्तित्व की नींव हैं- हमारी भावनाएं। व्यक्तित्व में मूल रूप से हमारी भावनाएं ही प्रमुख हैं, क्योंकि जैसे हमारे भाव होते हैं, वैसे ही हम विचार ग्रहण करते हैं और उसी के अनुरूप ही हमारा व्यवहार होता है, हमारा आचरण होता है और हमारा व्यक्तित्व फिर वैसा ही बन जाता है। व्यक्तित्व का रंग भावनाओं के उतार चढाव से बदलता रहता है। भावनाएं यदि नकारात्मक हैं, स्वार्थ और अहंकार से जकडी-बंधी हैं तो व्यक्तित्व कुंठित हो जाता है। ऐसा व्यक्तित्व विखंडित होता है, परन्तु जब भावनाएं सकारात्मक होती हैं तब व्यक्तित्व प्रकाश पुंज के समान ज्योतिर्मय हो उठता है। ऐसे व्यक्ति के जीवन में भक्ति, करूणा एवं प्रेम का उदय होता है और वह मानवीय संभावनाओं का शिखर बन जाता है।\n🙏सामान्य रूप से हमारी भावनाएं स्वार्थ एवं अहंकार की बेडियो में बंधी रहती हैं। स्वार्थ एवं अहंकार हमें बांधे रहते हैं। हम एक दायरे के बाहर सोच ही नहीं पाते हैं, समझ नहीं पाते हैं, इसके बाहर जा ही नहीं पाते हैं। इन नकारात्मक भावनाओं से हमारी व्यक्तित्व की संरचना ही बदल जाती है। नकारात्मक भावनाओं में अनायास कुछ चीजें पैदा हो जाती हैं। भावनाओं में बिक्षोभ भर जाता है। छोटी-छोटी बातों से हम चिंतित हो उठते हैं, परेशान हो जाते हैं। जब भी कभी हम अकेले होते हैं, तब भय एवं संदेह के कंटक मन में चुभने लगते हैं और फिर हम वहां से भागने का प्रयत्न करने लगते हैं, किसी के साथ होने की कोशिश करते हैं, परन्तु तब भी ये कंटक हमारा पीछा नहीं छोडते हैं।\n🌸जब भावनाओं में वक्षोभ पैदा होता है तो हमारे अंदर एक असुरक्षा का भाव पैदा होता है हम असुरक्षा के भाव से चारों ओर से घिर जाते हैं। तब ऐसा लगता है कि कोई हमारा अपना नहीं है, कोई हमारे साथ नहीं है और कोई हमारा विश्बास नहीं करता। हमें ऐसा लगता है जैसे सभी की आंखें हमें आलोचना की दृष्टि से देख रहीं हैं। कोई कुछ भी कहता है, उसका मंतव्य कुछ भी हो, उसके विचार कैसे भी क्यों न हो, हमें लगता है कि वह हमारे बारे में ही कुछ कह रहा है, हमारी ही कमजोरी की ओर संकेत कर रहा है, हमारा ही उपहास कर रहा है।\n🌺ऐसी स्थिति में हमें ऐसा लगता है कि जीवन यहीं थम गया है, रूक सा गया है। हम आगे का कुछ सोच नहीं पाते हैं। भावनाएं अस्थिर रहती हैं तो हमारे अंदर इसी तरह की असुरक्षा की भावना पैदा हो जाती हैं। हमें अनिश्चितता सताती है कि कल क्या ?आगे क्या ? हम तो वर्तमान में ठहर ही नही पाते, लगता है कि हमारा कुछ खो गया है।\n🌼ऐसे में हम वर्तमान में या अतीत की कडुबी यादों को याद करके परेशान रहते हैं या फिर भविष्य की चिंता करने लगते हैं। कुछ समझ में नहीं आता कि क्या करें? हमें चारों ओर से केबल अंधेरा ही अंधेरा दिखाई फडता है, उजाले की कोई किरण भी नजर नहीं आती है। हमारे देखने, सुनने, समझने की एक\nसीमा है, उसके आगे न तो हम देख पाते हैं, सुन पाते हैं और नही समझ पाते हैं। अनिश्चितता हमें प्रताडित करती है। यह सब नकारात्मक भावनाओं के कारण है।\n🏵नकारात्मक भावनाओं से हमारे संबंध दूषित और दुर्बल होते हैं। हमारे संबंधों में भी टकराव सा बना रहता है। ऐसे लोग जिनकी भावनाएं नकारात्मक होती हैं- वे लोग अनिश्चित रहते हैं, असुरक्षित रहते है और अविश्वास से भरे रहते हैं। इन लोगों को किसी पर विश्बास नहीं होता है और ये किसी के साथ निर्वाह भी नहीं कर पाते हैं।\n🌼इन सबका परिणाम निराशा के रूप में आता है। ऐसे लोग जीवन को सकारात्मक रूप से, सम्यक ढंग से, सही रीति से देख ही नहीं पाते हैं। ऐसी स्थिति में कई बार तो ऐसा लगता है कि सब कुछ समाप्त हो गया। फिर हम सोचते हैं कि अब हम क्या करें? भावनात्मक उद्वेग में, भावनात्मक विक्षोभ में कई बार लोग आत्म हत्या भी कर लेते हैं।\n🌷इसके विपरीत जब भावनाएं सकारात्मक होती हैं, स्थिर होती हैं तो मन में विक्षोभ नहीं आता है, विक्षुब्धता नहीं होती है। जीवन में घटनाएं तो वही घटती है, घटनाओं को रोका नहीं जा सकता है, क्योंकि प्रकृति की हलचलें हमारे बस में नहीं हैं, परन्तु इन घटनाओं के प्रति हमारा रवैया बदल जाता है। भावनाएं जब स्थिर होती हैं तो हमारे अंदर आत्म विश्बास होता है। आत्म विश्बास से जुडा हुआ और एक पहलू है- ईश्बरीय विश्बास। जब भावनाओं में विक्षोभ होता है तो वह विखंडित व्यक्तित्व की ओर बढता है।\n🍁अगर भावनाएं स्थिर होती हैं तो व्यक्तित्व में अखंडता आती है, समग्र व्यक्तित्व का आविर्भाव होता है ओर हम एक इंटिग्रेटेड पर्सनिलिटी की ओर बढते हैं। इससे हमारे अंदर आत्मविश्बास पैदा होता है , हम ईश्बरीय विश्बास की ओर बढते हैं। जब हम ईश्बरीय विश्बास की ओर बढते हैं तो हमारे संबंध प्रगाढ़ होते हैं। ऐसे में जिन संबंधो को हम निभाते हैं, बहुत गहराई से निभाते हैं, क्योंकि संबंध तभी टूटते हैं, जब हम अपने प्रति नकारात्मक होते हैं और औरों के प्रति भी नकारात्मक होते हैं।\n🌸भावनाएं सकारात्मक होती हैं तो संबंध सुदृढ एवं मजबूत होते हैं। हम अपने प्रति नकारात्मक होते हैं तो और औरों के प्रति भी नकारात्मक होते हैं। सकारात्मक भावनाओं में प्रेम पनपता है। हमारे अंदर विश्बास पैदा होता है। भावनाओं में प्रेम का क्या अर्थ है ? वास्तव में प्रेम भावनाओं की ही व्यापकता है, भावनाओं ही की पावनता है। सच्चे प्रेम की अनुभूति दिव्य होती है। सामान्य जीवन में इसे समझना आसान नहीं होता है, क्योंकि हम ईर्ष्या-क्रोध, आसक्ति अहंकार से घिरे रहते हैं। इनके कारण हमारा व्यक्तित्व दुर्बल, कमजोर एवं खंडित बना रहता है, परन्तु जहां भावनाओं में सकारात्मकता होती है, वहां प्रेम का अंकुरण होता है और जीवन में प्रकाश एवं आशा भर जाती है। जब जीवन में आशा आती है, तब हम हमेशा उज्जवल जीवन की ओर देखते हैं।\nजीवन में सकारात्मक भावनाएं जब घनीभूत होती हैं, उनमें सघनता होती है, उनमें घनत्व पैदा होता है तो श्रद्धा पैदा होती है। श्रद्धा सकारात्मक और पवित्र भावनाओं का ही रूप है और यही श्रद्धा विकसित होकर भक्ति बनती है। जिसमें भक्ति होती है उसे, भक्त कहते हैं। इस प्रकार भावनाएं नकारात्मक हैं तो पर्सनलिटी डिसइंटिग्रेटेड होती ( विखंडित व्यक्तित्व ) होती है और भावनाएं सकारात्मक हैं तो पर्सनिलिटी इंटिग्रेटेड ( अखंडित व्यक्तित्व ) होती है। भावनाएं नकारात्मक हैं तो मनुष्य विभक्त होता है। और भावनाएं सकारात्मक हैं तो मनुष्य भक्त होता है। मनुष्य विभक्त है या भक्त है यह उसकी भावनाओं पर निर्भर करता है। विभक्त मनुष्य हर परिस्थिति में दुःखी रहता है, परेशान रहता है, जबकि भक्त हर परिस्थितियों में सुखी, संतुष्ट एवं शांत रहता है, क्योंकि भक्त का व्यक्तित्व अखंड एवं अविभक्त होता है।\n🌼भक्त खंडित नहीं होता है, विखंडित नहीं होता है, वह तो अखंडित होता है। भक्त का व्यक्तित्व बिखरा हुआ नहीं होता है। उसका चित्त बंटा हुआ नहीं होता है, उसके चित्त में बिखराव नहीं होता है। उसके प्रयासों में एकजुटता होती है। वह कभी शिकायत नहीं करता है, वह कभी परेशान नहीं रहता है और न किसी को परेशान करता है। वह तो सुख बांटता है और बदले में दूसरों की कष्ट, पीडा और परेशानी को कम करने का प्रयास करता है। वह जहां भी रहता है, दीपक की भांति सदा प्रकाश बांटता रहता है, क्योंकि उसकी भावना इतनी पावन, पवित्र एवं परिष्कृत हो जाती है कि वह औरों में भी इसका संचार करने लगता है।\n🌺नकारात्मक भावना व्यक्ति को दुर्बल एवं मनोरोगी बनाती हैं और उसका व्यक्तित्व दोषपूर्ण एवं विभक्त हो जाता है। सकारात्मक भावना व्यक्तित्व को मजबूत एवं आशावान बनाती है। ऐसे व्यक्ति का व्यक्तित्व अविभक्त होता है और वही भक्त कहलाता है। अतः हमें अपनी भावनाओं को शुद्ध एवं पवित्र बनाना चाहिए और अपने व्यक्तित्व को अखंड बनाना चाहिए।\nBhakti gyan Joytish Shastra


शरीर पर हमने प्रेम को ठहरा दिया। उसका नाम हमने विवाह रख दिया है। | The Healing\nPosted on March 26, 2018 by pravin — Leaveareply\nजिस विवाह में प्रेम का मिलान नही ,वहीं विवाह ही अपवित्र है,ये सारे भगोड़े , इसी विवाह का हिस्सा हैं।विवाह में हम फिकर करते हैंऔर सब बातों की, सिर्फ प्रेम की नहीं…\nज्योतिषी से पूछते हैं, जन्म-कुंडलियां मिलाते हैं, हस्तरेखाओं की जांच करते हैं; वर के माता-पिता, प्रियजन, वृद्धजन, वधू के माता-पिता, प्रियजन,वृद्धजन, सब तरह का गणित बिठाते हैं, हिसाब लगाते हैं; सब खाता-बही जमाते हैं-धन कितना है,पद कैसा है, प्रतिष्ठा कैसी है, कुल कैसा है, भविष्य क्या है! एक बात भर बाद कर दी जाती है: न तो पूछते हैं जिसका विवाह हो रहा है उससे, न पूछते हैं उससे जिसके साथ विवाह हो रहा है। उन दोनों को बाद कर देते हैं। वह बात गौण है। वह व्यर्थ है। उसे बीच में लाना उचित नहीं। उसे बीच में लाने में खतरा है। क्योंकि मन बहुत जल्दी रूपांतरित होता है, क्षण-क्षण में बदलता है।\nतो शरीर पर हमने प्रेम को ठहरा दिया। उसका नाम हमने विवाह रख दिया है। और विवाह को हम पवित्र कहते हैं। विवाह अपवित्र है। इसी कारण अपवित्र है कि वह शरीर पर ही रुका हुआ है- गंदा है। और विवाह की सड़ांध फिर लोगों को भगोड़ा बनाती है। ये जो लोग घर-द्वार छोड़ कर भाग गए हैं, इन्हें कोई संसार से विरक्ति नहीं हो गई है। संसार को तो जाना कहां, पहचाना कहां! वृक्षों से विरक्ति हो गई है, कि फूलों से,कि पहाड़ों से, कि नदियों से, कि चांदत्तारों से? विरक्ति हो गई है विवाह नाम की संस्थासे, उसकी सड़ांध से। परेशान हो गए, भाग खड़े हुए। और ये ही भगोड़े महात्मा बन गए हैं, साधु बन गए हैं। फिर ये भगोड़े दूसरों को भगोड़ापन सिखा रहे हैं।और बड़ा मजा है कि ये ही साधु-महात्मा विवाह को पवित्र कहते हैं, ये ही साधु-महात्मा विवाह के लिए आशीर्वाद देने आ जाते हैं।\nखूब साजिश है! लोगों को विवाह में बांधो, फिर वे परेशान हों, पीड़ित हों, दुखी हों, तो फिर उनको मार्ग बताओ संसार-त्याग का। ये एक ही सिक्के के दो पहलू हैं।\nयह तुम्हारा पुराना विवाह और यह तुम्हारा पुराना संन्यास एक ही रोग के दो अंग हैं। और इसलिए साधु-महात्मा नहीं चाहेंगे कि विवाह दुनिया से विदा हो जाए। क्योंकि विवाह जिस दिन विदा होगा उसी दिन तुम्हारे तथाकथित साधु-संन्यासी भी विदा हो जाएंगे। क्योंकि इनको फिर संसार से विरक्त करने वाली चीज कौन-सी बचेगी? संसार से इन्हें कौन घबड़ा देता है? यह तुम देखो, पुरुष भागे हैं, स्त्रियां नहीं भागीं। उसका कारण है। स्त्री की क्षमता और सहनशीलता पुरुष से बहुत ज्यादा है। और कोई कारण नहीं है। मुझसे लोग पूछते हैं कि क्यों स्त्रियां बुद्ध नहीं हुईं, महावीर नहीं हुईं, कृष्ण नहीं हुईं, राम नहीं हुईं?\nउनकी सहनशीलता पुरुष से ज्यादा है। यह गौरव की बात है। इसमें कुछ गौरव नहीं है।उनमें एक धैर्य है, अपार धैर्य है, जो पुरुषों में नहीं है। वैज्ञानिक भी इस बात से सहमत हैं। स्त्रियां कम बीमार पड़ती हैं पुरुषों की बजाय। पुरुष दोगुने बीमार होते हैं, स्त्रियों की बजाय। स्त्रियां कम पागल होती हैं पुरुषों की बजाय, पुरुष दोगुने पागल होते हैं स्त्रियों की बजाय। स्त्रियां कम आत्मघात करती हैं, पुरुष ज्यादा आत्मघात करते हैं–दोगुने। यह दोगुने का अनुपात हर दिशा में लागू है।\nस्त्री में एक तरह की समतुलता है; एक तरह का धैर्य है; एक तरह का प्रसाद है। जरूरी था। क्योंकि उसे नौ महीने बच्चे को पेट में रखना है। कौन पुरुष नौ महीने बच्चे को पेट में रखने को राजी होगा! फिर नौ महीने पर ही बात खतम नहीं होती,फिर बच्चे को बड़ा करना है। रात में दस-पंद्रह बार जगाएगा,तो भी मां जग आती है, फिर सो जाती है। पुरुष को दस-पंद्रह बार जगाओ, संसार से विरक्ति हो जाएगी। पुरुष को नौ महीने गर्भ रखने दो पेट में, कि फिर तत्क्षण भाग खड़ा होगा।यह कष्ट पुरुष न सह सकेगा।\nस्त्रियां पुरुषों से ज्यादा जीती हैं – पांच साल ज्यादा। दस-बारह-पंद्रह बच्चों को जन्म देने के बाद, बड़ा करने के बाद भी पांच साल ज्यादा जीती हैं। घर का सारा उपद्रव झेलने के बाद, घर-गृहस्थी की सारी झंझटें झेलने के बाद, फिर भी पांच साल ज्यादा जीती हैं। पुरुषों से ज्यादा देर में वृद्ध होती हैं। ज्यादा समय तक युवा रहती हैं। ज्यादा समय तक सुंदर रहती हैं। सारी असुविधाओं के बीच में! कारण है: प्रकृति ने उन्हें सहने की क्षमता दी है। और इसलिए स्त्रियां भागीं नहीं,जिंदगी से विमुख न हुईं। स्वभावतः स्त्रियों में उस तरह के महात्मा और साधु पैदा न हो सके जिस तरह के पुरुषों में हुए। लेकिन मैं इसे गौरव की बात मानता हूं, अगौरव की नहीं।\nयह पुरुषों के संबंध में अगौरव है कि इनमें भगोड़े ज्यादा पैदा हुए। और ये पुरुष, ये महात्मा, ये साधु-संत, इनके वक्तव्य देखो क्या हैं! इनके सारे वक्तव्य स्त्री-विरोधीहैं। शास्त्रों में सिवाय स्त्री की निंदा के और कुछ भी नहीं है। तो उससे एक बात तो जाहिर होती है कि ये सारे लोग स्त्री से पीड़ित रहे हैं, स्त्री से घबड़ाए रहे है ये स्त्री को ही छोड़ कर भागे है ।इतना तय है ।


घाटी में आम लोगों से मिले अजित डोभाल, आजाद बोले- पैसे देकर किसी को भी साथ ले सकते हैं - NSA Ajit Doval met people in the valley Azad said - You can take anyone with money – News18 Hindi\nघाटी में आम लोगों से मिले अजित डोभाल, आजाद बोले- पैसे देकर किसी को भी साथ ले सकते हैं\nराष्ट्रीय सुरक्षा सलाहकार (NSA) अजित डोभाल (Ajit Doval) ने बुधवार को शोपियां में आम लोगों से मुलाकात की और उनके साथ खाना भी खाया.\nLast Updated : August 08, 2019, 11:56 IST\nजम्मू-कश्मीर (Jammu Kashmir) से अनुच्छेद 370 (Article 370) हटाए जाने के बाद से तनाव की स्थिति बनी हुई है. यही कारण है कि भारत सरकार की कोशिश है कि जल्द से जल्द इस तनाव को कम किया जा सके. इसी कड़ी में राष्ट्रीय सुरक्षा सलाहकार अजित डोभाल ने बुधवार को शोपियां में आम लोगों से मुलाकात की और उनके साथ खाना भी खाया. सरकार की ओर से उठाए गए इस कदम पर कांग्रेस नेता गुलाम नबी आजाद ने बेहद विवादास्पद बयान दिया है. आजाद ने कहा है कि पैसे देकर किसी को भी साथ में लिया जा सकता है. आजाद के बयान के बाद अब बीजेपी ने कांग्रेस को आड़े हाथ लेते हुए आजाद से माफी की मांग की है.\nगुलाम नबी आजाद से जब इस मामले में पूछा गया कि राष्ट्रीय सुरक्षा सलाहकार कश्मीर में आम लोगों से मिल रहे हैं तो आजाद ने कहा, पैसे देकर आप किसी को भी अपने साथ ले सकते हैं. आजाद ने कहा कि कश्मीर के लोगों पर कर्फ्यू लगाकर और स्थानीय नेताओं को नजरबंद कर कानून बनाया गया है. भारत के इतिहास में पहली बार ऐसा हुआ है जब कानून बनाने के लिए किसी सरकार ने ऐसा कदम उठाया हो.\nगुलाम नबी आजाद के इस बयान के बाद बीजेपी ने तीखी प्रतिक्रिया देते हुए बीजेपी नेता शहनवाज हुसैन ने आजाद को मांगी मांगने के लिए कहा है. हुसैन ने कहा कि पाकिस्तान हमारे देश से दिए जा रहे बयान को ही भारत के खिलाफ इस्तेमाल करने का काम करता है. उन्होंने तो यहां तक कह दिया कि कांग्रेस के कुछ नेता पाकिस्तान की भाषा बोल रहे हैं.\nइसे भी पढ़ें :- आर्टिकल 370 हटने के बाद अगले7दिन सीमा और घाटी के लिए बेहद अहम\nगौरतलब है कि बुधवार को राष्ट्रयी सुरक्षा सलाहकार अजित डोभाल ने कश्मीर के शोपियां में आम लोगों से मुलाकात की थी. इस मुलाकात के दौरान वह कुछ जगहों पर लोगों के साथ खाना खाते हुए भी नजर आए थे. राष्ट्रीय सुरक्षा सलाहकार धारा 370 हटाने के बाद से ही कश्मीर में हैं.\nइसे भी पढ़ें :- कश्मीर के बाद अब जम्मू के नेताओं पर पुलिस की नजर, पूर्व मंत्री लाल सिंह नज़रबंद\nAjit Doval Article 370 ghulam nabi azad Jammu jammu and kashmir jammu kashmir\nखुशखबरी! किसानों को अब 2000 रु के अलावा हर महीने मिलेंगे 3000 रु, जानें कैसे?\n'ISI की मदद से एक नया आतंकी संगठन तैयार, बनाई भारत के 200 लोगों की हिट लिस्ट'\nLIC के इस प्लान में एक बार प्रीमियम देकर हर महीने पाएं 12000 रु, जानें डिटेल्स


महिला ने बच्‍चे संग पुल से लगाई छलांग, ऑटो ड्राइवर ने जान देकर बचाई दोनों की जान\nKC Archanaअपडेटेड ऑन Sep 23, 2019, 15:16 IST\nदिल्ली के एक ऑटो चालक ने बहादुरी दिखाते हुए एक महिला की जान बचाते हुए अपने प्राण न्योछावर कर दिए. मामला कुछ यूं था, 30 वर्षीय ऑटो चालक पवन कुछ दिनों पहले अपनी सवारी को छोड़कर वापस लौट रहा था. अचानक उसकी नज़र मीठापुर नहर के पुल पर चलती हुई एक महिला पर पड़ी.\nउसकी गोद में एक बच्चा था. वह कुछ परेशान से लग रही थी. पवन उसके पास पहुंचता. इससे पहले उसने अपने बच्चे के साथ पुल से छलांग लगा दी. ऐसे मौकों पर ज्यादातर लोग किनारे कर लेते हैं. वह किसी तरह के चक्कर में नहीं पड़ना चाहते. खासतौर पर वह पुलिस द्वारा पूछे जाने वाले सवालों से कतराते हैं.\nमगर पवन ने इससे इतर, बिना कुछ सोचे-विचारे महिला और बच्चे को बचाने के लिए पानी में कूद गया. साथ ही उसने मदद के लिए आने-जाने वाले लोगों को आवाज लगाई. कुछ लोग आवाज सुनकर तुरंत मदद के लिए आए. अगले कुछ देर में एक मानव श्रृंखला बन गई और इस तरह से महिला और बच्चे को बचा लिया गया. मगर अफसोस पवन को नहीं बचाया जा सका. तेज लहरें उसे अपने साथ बहाकर ले गईं..\nआगे जांच में पुलिस ने बताया कि, ''महिला का अपने पति के साथ झगड़ा हो गया था. इस कारण वह गुस्से में थी और उसने अपने बच्चे सहित आत्महत्या की कोशिश की थीं. सोचिए अगर पवन ने थोड़ी सी देरी की होती तो एक पति अपनी पत्नी और बच्चे को हमेशा के लिए खो देता.\nआज पवन हमारे बीच में नहीं है. मगर उनकी कहानी हमेशा दुनिया को बताती रहेगी कि इंसानियत से बड़ी कोई चीज नहीं होती. इसके लिए लोग अपनी जान तक न्योछावर कर देते हैं!


Free Fire: Chrono vs Xayne, Which Free Fire character is better for players?\nFree Fire में Chrono vs Xayne: कौन-सा कैरेक्टर ज्यादा ताकतवर है?\nGarena Free Fire में कुछ समय पहले ही नया OB27 अपडेट आया है। इसके अब्द गेम में Maro और Xayne को जोड़ा गया है। Free Fire में कुल मिलाकर 39 कैरेक्टर्स मौजूद है। इस दौरान सभी कैरेक्टर के पास जबरदस्त ताकत है। नए अपडेट के बाद हर किसी के मन में सवाल है कि Xayne और Chrono में से बेहतर कैरेक्टर का विकल्प कौन-सा है। इसलिए इस आर्टिकल में हम दोनों कैरेक्टर्स की तुलना करने वाले हैं।\nFree Fire में Xayne vs Chrono: कौन-सा कैरेक्टर बेहतर है?\nFree Fire के अंदर क्लैश स्क्वाड मोड में आसानी से बूयाह करने के लिए DJ Alok के साथ पेट्स जोड़ने के5सबसे अच्छे विकल्प\nदोनों कैरेक्टर्स की तुलना की जाएं तो Chrono को Xayne से जरूर ही बेहतर माना जाएगा। दोनों कैरेक्टर्स से HP में फायदा देखने को मिला है। इसके बावजूद Chrono का कैरेक्टर पूरे गेम के हिसाब से Xayne से बेहतर है। Chrono की ताकत पहले से कम हो गई है वरना ये कैरेक्टर और भी बेहतर साबित होता।\nये भी पढ़ें:- Free Fire में Chrono vs Luqueta: कौन-सा कैरेक्टर क्लैश स्क्वाड मोड में ज्यादा ताकतवर है?


अनुमान लगाने के लिए एक पेंडुलम का उपयोग कैसे करें - कैसे\nअनुमान लगाने के लिए एक पेंडुलम का उपयोग कैसे करें\nपेंडुलम व्यापक रूप से विभिन्न कारणों से उपयोग किया जाता है, उनमें से एक कुछ चीजों का अनुमान लगा रहा है । क्या आप जानना चाहते हैं कि अनुमान लगाने के लिए पेंडुलम का उपयोग कैसे किया जाता है? पढ़ते रहें और इसे सफलतापूर्वक करने में सक्षम होने के लिए कुंजियों की खोज करें।\nपेंडुलम के विभाजन की शक्तियां\n200 से अधिक साल पहले वे अनुमान लगाने के लिए पेंडुलम का उपयोग करने लगे थे, एक तकनीक जिसे वे जानते हैं वह बहुत प्रभावी है। वे विशेष रूप से अंतर्ज्ञान को बेहतर ढंग से समझने के लिए उपयोग किए जाते हैं, और अपने अवचेतन मन से बात करने के लिए भी।\nअनुमान लगाने के लिए एक पेंडुलम का उपयोग करने के लिए कदम\nपहली चीज जो आपको चाहिए, वह है, पेंडुलम का होना। यह खरीदा जा सकता है या घर का बना, उदाहरण के लिए एक अंगूठी या वॉशर के साथ, साथ ही 10-13 सेंटीमीटर के बीच एक रस्सी।\nबैठने के दौरान आप अनुमान लगाना चाहते हैं कि पेंडुलम का उपयोग करने के लिए सबसे उपयुक्त स्थिति क्या है। अपनी बाहों और पैरों को फैलाएं और अपनी कोहनी को मेज पर टिकाएं। एक शांत दृष्टिकोण के साथ एक सीधी स्थिति में बैठें, आप चाहें तो कुछ मिनटों का ध्यान भी कर सकते हैं।\nजब आप सही स्थिति में हों, तो पेंडुलम को बताएं "मुझे एक हां दिखाएं, कृपया" । धैर्य रखें, क्योंकि वह आपको कुछ सेकंड में या5मिनट में जवाब दे सकता है।\nपेंडुलम स्विंग करना शुरू कर देगा, यह हलकों में या तरफ से हो सकता है। आप जो करते हैं वह "हां" होगा और पूरे सत्र में आंदोलन का मतलब होगा।\n"नहीं" आंदोलन क्या है, यह जानने के लिए प्रक्रिया को दोहराएं।\nआप "क्या मेरा नाम XXX है?", "क्या मैं एक महिला हूँ?" और जाँचें कि पेंडुलम सही उत्तर में जाता है।\nसरल प्रश्नों के साथ, आप उन सवालों के साथ शुरू कर सकते हैं जो वास्तव में आपकी रुचि रखते हैं। ध्यान रखें कि वे ऐसे प्रश्न होने चाहिए जिनका उत्तर "हां" या "नहीं" हो ।\nएक सिफारिश के रूप में, ऐसे बोर्ड हैं जिनका उपयोग प्रश्नों का उत्तर देने में मदद के लिए किया जा सकता है।\nअनुमान लगाने के लिए पेंडुलम का उपयोग करना ठीक है, लेकिन इसे अपने जीवन पर नियंत्रण न करने दें । इसके अलावा अपने आप को अपने अंतर्ज्ञान द्वारा निर्देशित करें और अपने हाथों में अपना भाग्य रखें, क्योंकि पेंडुलम हमेशा सही नहीं होता है।\nक्या आपने कभी अनुमान लगाने के लिए एक पेंडुलम का उपयोग किया है?\nवसा जलाने के लिए अंतराल प्रशिक्षण\nअधिक चिह्नित एब्स पाने के लिए प्यार करें?\nस्वास्थ्य की अच्छी स्थिति बनाए रखने के लिए सबसे अच्छी चाय\nपुदीना आवश्यक तेल कैसे बनायें\nक्या आप बहुत सारे पेरासिटामोल लेने के जोखिमों को जानते हैं?\nकाम सुख कैसे प्राप्त करें\nलकड़ी को सफेद में कैसे रंगे\nत्वचा और बालों के लिए जोजोबा तेल के लाभों की खोज करें\nनद्यपान के लाभ जो आपको निश्चित रूप से पता नहीं थे\nवजन प्रशिक्षण वजन कम करने के लिए ट्रिक्स\nकम सोने से आप अधिक और खराब खाते हैं\nयुगल में अंतरंगता को उत्तेजित करने के लिए टिप्स


अलविदा Milkha Singh: कैसे मिला 'फ्लाइंग सिख' का नाम, परिवार की हुई थी हत्या, पाकिस्तान से जुड़ती है कहानी | Goodbye Milkha Singh: How the name 'Flying Sikh' got, the family was murdered, the story connects with Pakistan | अलविदा Milkha Singh: कैसे मिला 'फ्लाइंग सिख' का नाम, परिवार की हुई थी हत्या,...\nअलविदा Milkha Singh:...\nअलविदा Milkha Singh: कैसे मिला 'फ्लाइंग सिख' का नाम, परिवार की हुई थी हत्या, पाकिस्तान से जुड़ती है कहानी\n19 Jun 2021 2:44 AM GMT\nमिल्खा सिंह का जन्म 20 नवंबर, 1929 के दिन पाकिस्तान की धरती पर हुआ था. उनका गांव अविभाजित भारत के मुजफ्फरगढ़ जिले में पड़ता था जो अब पश्चिमी पाकिस्तान में पड़ता है. उनके गांव का नाम गोविंदपुरा था. वे राजपूत राठोर परिवार में जन्मे थे. उनके कुल 12 भाई-बहन थे, लेकिन उनका परिवार विभाजन की त्रासदी का शिकार हो गया, उस दौरान उनके माता-पिता के साथ आठ भाई-बहन भी मारे गए. परिवार के केवल चार लोग ही जिंदा बचे थे जिनमें से एक आगे चलकर विश्व के महान धावकों में से एक बने, जिन्हें अब फ्लाइंग सिख के नाम से भी जाना जाता है.\nभारत आने के बाद मिल्खा सिंह का पूरा जोर देश की आर्मी में भर्ती होना था और साल 1951 में वे भारतीय सेना में शामिल हो गए. भारतीय सेना में शामिल होना ही वो टर्निंग पॉइंट था जहां से एक महान खिलाड़ी का उदय हुआ. इसी दौरान उन्हें खेलों में भाग लेने का मौका मिला था. एक इंटरव्यू में मिल्खा सिंह बताते हैं कि आर्मी ज्वाइन करने के 15 ही दिन बाद एक दौड़ का आयोजन किया गया था. जिससे एथलेटिक्स ट्रेनिंग के लिए दस जवान चुने जाने थे. जब मैंने रेस शुरू की तो मेरे पेट में दर्द होने लगा, जिसके कारण मुझे रुकना पड़ा, इसके बाद मैंने फिर अपनी दौड़ शुरू कर दी. आधा मील चला ही होऊंगा कि फिर दर्द होने लगा. रुकता, फिर चलने लगता, फिर रुकता, फिर चलता. इस तरह वो दोड़ पूरी की, फिर भी मैं उन करीब पांच सौ लोगों में से छठवें स्थान पर आने में कामयाब हुआ. इस तरह भारतीय सेना में स्पोर्ट्स के लिए उनका दरवाजा खुला. इसके बाद जो हुआ वो इतिहास है.\nउन्होंने अपनी ऑटोबायोग्राफी भी लिखी है जिसका नाम है 'रेस ऑफ माय लाइफ', उनकी बेटी सोनिया संवाल्का (Sonia Sanwalka) इस ऑटोबायोग्राफी की सह लेखिका हैं. इसी किताब के आधार पर साल 2013 में एक हिंदी फिल्म 'भाग मिल्खा भाग' भी बनी थी, जिसमें मिल्खा सिंह का रोल अभिनेता फरहान अख्तर ने निभाया है.\nTagsफ्लाइंग सिख मिल्खा सिंह Flying Sikh Milkha Singh


नवाज़ुद्दीन सिद्दीकी को नीचा दिखाने के लिए हद तक गिरे मेकर्स, बताया क्या क्या सहना पड़ा\nHome » नवाज़ुद्दीन सिद्दीकी को नीचा दिखाने के लिए हद तक गिरे मेकर्स, बताया क्या क्या सहना पड़ा\nनवाज़ुद्दीन सिद्दीक़ी का नाम आज बॉलीवुड इंडस्ट्री के टॉप एक्टर्स में लिया जाता है. फिल्म गैंग्स ऑफ वासेपुर में नवाज़ के अभनिय को काफी सराहा गया. उनका नाम टॉप एक्टर्स में शुमार हो गया. लेकिन ये इतना आसान नहीं था. . मुंबई में अपनी किस्मत आज़माने पहुंचे इस फौलादी जूनून वाले एक्टर ने कई सालों तक रिजेक्शन झेला. ज़िंदगी गुज़ारने के लिए उन्होंने वॉचमैन की नौकरी की. अपने हुनर पर भरोसा रखने वाले नवाज़ ने कई निराशाओं के बीच ख़ुद के हौसले को ज़िंदा रखा. ऐसा कहते है न हर बड़े एक्टर की कहानी कई छोटे किरदारों से सजकर बनती हैं.\nहाल ही में दिए एक इंटरव्यू में अपने संघर्ष के दिनों को याद करते हुए नवाज़ुद्दीन कहते हैं. अभिनय खून में था मैं इससे मुंह नहीं मोड़ सकता था. मुझे याद है मैं जब भी कहीं ऑडिशन के लिए जाता मुझे कहा जाता किस एंगल से एक्टर दिखते हो. मुझे कोई और काम ढूंढना चाहिए. हीरो ऐसे दिखता है क्या? खाली-पीली वक्त बर्बाद करने चले आते हो. ऐसा मुझे कई बार सुनने को मिला. एक ऑफिस से दूसरे ऑफिस बस यही सुनता और….9 से 10 साल का वक्त लग गया.\nफिर कुछ डायरेक्टर मिले जो रियलस्टिक मूवी बनाना चाहते थे. मुझे काम मिला. हालांकि वो फिल्में चली नहीं लेकिन फिल्म फेस्टिवल में उन्हें बहुत सराहा गया.\nसाल 1999 में शूल फिल्म में वेटर और सरफरोश में मुखबिर के रोल से बॉलीवुड में कदम रखने वाले नवाज़ुद्दीन आज हिंदी सिनेमा जगत का एक गौरव हैं. तलाश, गैंग्स ऑफ वासेपुर-1,2और कहानी जैसी फिल्मों के लिए राष्ट्रीय पुरस्कार से सम्मानित इस एक्टर ने संघर्षों का एक पहाड़ तोड़ा है.\nअनुराग कश्यप की गैंग्स ऑफ वासेपुर में फैज़ल खान के किरदार ने नवाज़ की ज़िंदगी को सुलझा दिया. आज के वक़्त में नवाज़ुद्दीन दुनिया के ‘हाईएस्ट पेड एक्टर’ की लिस्ट में शामिल हैं.


INTERVIEW!!! ‘‘पेरेन्ट्स को हम जज नहीं करते’’ ‘ दीपिका पादुकोन’\nजैसा कि अब साबित हो चुका है कि दीपिका पादुकोन उन अभिनेत्रीयों में शामिल हो चुकी है जो हर भूमिका के लिये फिट हैं और उसे बेहतरीन तरीके से निभा सकती हैं । दीपिका की इन एक दो सालों में आई फिल्मों से पता चलता है कि फिल्म दर फिल्म वो कितनी शार्प अदाकारा बनती चली गई और हाल में रिलीज फिल्म ‘पीकू’ में तो उन्होंने अभिनय की नई ऊंचाईयों को छू लिया है । इस फिल्म से खासकर हिन्दी मीडिया से मिली अपार प्रशंसा से गद्गद् हो दीपिका ने हिन्दी प्रैस को धन्यवाद देने के लिये खार स्थित ओ कोलकाता रेस्तंरा में प्रमुख हिन्दी मीडिया से मुलाकात की। वहां उनसे होने वाली बातों का सार कुछ यूं रहा ।\nपीके के बाद आप अपने पेरेन्टस को कैसे जज करती हैं ?\nमेरा मानना है कि पेरेटन्स को हम जज नहीं करते । बेशक परेन्टस कैसे भी चिड़चिड़े या गुस्सा करने वाले या कुछ और हों । अगर मेरे पिता भी पीकू में मेरे पिता की तरह होते तो भी मैं भी उन्हें उतना ही प्यार करती ।\nआरक्षण के बाद,दूसरी बार अमिताभ बच्चन के बाद कैसी केमेस्ट्री रही ?\nबहुत ज्यादा अच्छी रही । पहली बार जब मैने उनके साथ काम किया तो जो आपस में काम करते हुये एक रिलेशन बनता है वो बन चुका था । इस फिल्म में अमित जी के साथ जो मेरा पिता पुत्री का रिश्ते से कहीं बड़ा रिश्ता है दोस्ती का । मैं उनसे कितनी भी चिड़ी रहूं या वे मुझे कितना भी परेशान करें लेकिन एक बार भी हम दोनों के मन में ये नहीं आता कि हम दोनों कुछ दिनों के लिये ही सही अलग हो जाये । उनके साथ इस बार इस एक्सपीरियंस को मैने बहुत एंजाॅय किया ।\nआप अब उस जगह खड़ी हैं जंहा आपका दिग्गज कलाकारों के साथ कंपटीशन होने वाला हैं ?\nमेरा मानना है कि कंपटीशन हर इन्डस्ट्री में होता है । मेरे ख्याल से होना भी चाहिये । तभी आपके काम में और ज्यादा निखार आता है । मैं कहीं भी रहूं मुझे पता है मुझे मेहनत करनी है।तो फिर किसी बात से डरना कैसा ।\nआप जब पीकू का प्रमोशन कर रही थी, तब आपने सोचा था कि इस फिल्म को दर्शक इस तरह लेगें?\nबिलकुल नहीं । मैने सोचा था फिल्म तो अच्छी बनी है इसलिये दर्शक फिल्म देखेगें हंसेगे । लोगों को फिल्म का ट्रेलर बहुत अच्छा लगा था । तो लगा था कि दर्षक एक अच्छी फिल्म देखने के एहसास के साथ अपने घर चले जायेगें । लेकिन ओ माई गाॅड । फिल्म के रिलीज होने के दूसरे दिन मेरे पास सैंकड़ों एस एम एस आ चुके थे ।हर कोई फिल्म की, अमितजी, इरफान तथा मेरी खुलकर तारीफ कर रहा था । फिल्म की समीक्षाओं खासकर हिन्दी समीक्षकों ने मेरे काम की खुलकर तारीफ की । बेशक वो मेरे लिये एक खुषनुमा एहसास था । इसीलिये आज खास तौर पर मैं आपका धन्यवाद करने के लिये यहां आपके सामने हूं ।\nसुना है कि इससे पहले इस फिल्म में आपसे पहले परिणिति चोपड़ा को लिया जा रहा था । लेकिन ये फिल्म आपकी किस्मत में थी ?\nइस बारे में मुझे नहीं पता । अगर ऐसा हुआ भी है तो ये तो यहां होता रहता है । कभी मेरी छेाड़ी हुई फिल्म किसी और के पास चली जाती है तो किसी की फिल्म मेरे पास आ जाती है । बहुत सारीे फिल्में ऐसी भी होती है जो मुझे पसंद नही, लेकिन दूसरे को बहुत पसंद है इसी तरह जो मुझे पंसद है दूसरे की पसंद पर खरी साबित नही होती ।\nअपनी फिल्मों को कैसे देखती हैं ?\nमुझे अपनी हर फिल्म बहुत पसंद है । मैने जो भी किया दिल से किया है । चाहे वो मेरी पहली फिल्म ओम शाती शाती हो, लव आजकल हो, काॅकटेल, ये जवानी, चेन्नई एक्सप्रैस या रामलीला आदि । ये मेरा काम हैं इसलिये कोई भी फिल्म हो मुझे उसे दिल से और ईमानदारी से करना है । दूसरे मैं लकी हूं कि मुझे मेरी अभी तक फिल्मों जो भी मिला है अलग करने को मिला वो चाहे चेन्नई एक्सप्रैस हो आरक्षण हो या फिर पीकू हो ।\nपीकू जैसा बंगाली किरदार करना आसान था या डिफिकल्ट ?\nबहुत ही मुश्किल था । क्योंकि मैं साउथ इंडियन हूं । चेन्नई एक्सप्रैस करना मेरे लिये जितना आसान था पीकू उतना ही मुश्किल । लेकिन चूंकि मेरे डायरेक्टर बंगाली थे । उनसे काफी हेल्प मिली। दूसरे जब मैं माॅडलिंग करती थी उस वक्त मेरा कोलकाता बहुत जाना होता था । तब से में जानती हूं कि वहां का कल्चर और लोग बहुत ही अच्छे और डिसिप्लींड हैं । एक उदाहरण बताती हूं । हम कोलकाता में एक बंगले में इसी फिल्म की शूटिंग कर रहे थे । उस वक्त काफी लोग शूटिंग देखने आते थे लेकिन जैसे ही शॉट शुरू होता था तो उनके बीच पिनड्राॅप साइलेंस होता था ।\nफिल्म के बाद पापा से मिली हैं ?\nमैं अभी तक अपने परिवार से नहीं मिल पाई हूं ।लेकिन जल्द ही अपने परिवार के से मिलने जो रही हूं । जंहा तक पापा की बात हैं तो वे बहुत कम बोलते हैं । मेरी उनकी बचपन से बाथरूम को लेकर पंगेबाजी होती रहती थी । दरअसल उन दिनों हमारे घर में एक ही बाथरूम था और पापा को देर तक बाथरूम में रहने की आदत थी तो मैं चिढ़कर उनके नाम से उन्हें बुलाने लगती थी । मैं जब इस फिल्म की शूटिंग कर रही थी तो कितनी ही जगह अमित जी में मुझे अपने पापा दिखाई देने लगते थे ।\nइन दिनों हीरोइनो को लेकर फिल्में लगातार हिट हो रही हैं, जैसे कंगना को लेकर क्वीन और तनु वेड्स मनु रिर्टन्स, अनुश्का षर्मा को लेकर एनएच 10, और आपको को लेकर पीकू ?\nबेशक ये सारी फिल्में अलग अलग जाॅनर की थी लेकिन इन सभी में मेन पार्ट नायिका का था। अच्छा है । दर्शक बदल रहे हैं और अब हर तरह की फिल्म पसंद कर रहे हैं ।


How much amount will the winner and runner-up of IPL 2022 get as prize? know the figure mrg |IPL 2022 के Winner और Runner-up को पुरस्कार के रूप में कितनी राशि मिलेगी? जानते हैं आंकड़ा| sports\nHome खेल जगत IPL 2022 के Winner और Runner-up को पुरस्कार के रूप में कितनी...\nIPL 2022 के Winner और Runner-up को पुरस्कार के रूप में कितनी राशि मिलेगी? जानते हैं आंकड़ा\nपिछले साल की तरह इस साल भी आईपीएल जीतने वाली टीम को इनाम के तौर पर 20 करोड़ रुपये मिलेंगे। वहीं, उपविजेता टीम पर भी पैसे की बरसात होगी, उसे पिछले साल के मुकाबले 50 लाख रुपये अधिक मिलेंगे।\nखेल जगत, डेस्क रिपोर्ट। आईपीएल 2022 का फाइनल अहमदाबाद के नरेंद्र मोदी क्रिकेट स्टेडियम में 29 मई (रविवार) को राजस्थान रॉयल्स और गुजरात टाइटंस के बीच खेला जाएगा। आईपीएल 2022 की Winner टीम को चमचमाती ट्रॉफी के साथ प्राइज मनी के तौर पर मोटी रकम भी मिलेगी। वहीँ हारने वाली टीम को भी अच्छी खासी रकम दी जाएगी ।\nयह भी पढ़ें – IPL 2022 क्लोजिंग सेरेमनी में यह सुपरहिट फिल्म स्टार करेंगे परफॉर्म, जाने क्या होगा खास\nगुजरात टाइटंस का यह लीग में पहला साल है। वहीं, राजस्थान आईपीएल के डेब्यू साल यानी 2008 की चैंपियन टीम है, जो 14 साल बाद फाइनल में पहुंची है। दोनों के बिच मुकाबला देखना शानदार रहेगा। मीडिया रिपोर्ट्स के अनुसार, आईपीएल 2022 की चैंपियन बनने वाली टीम को इनाम के तौर पर 20 करोड़ रुपये मिलेंगे। पिछले साल चेन्नई सुपर किंग्स को भी 20 करोड़ रुपये मिले थे। हालाँकि खिताब जीतने वाली टीम की प्राइज मनी में कोई बदलाव नहीं किया गया है। लेकिन फाइनल हारने वाली टीम को पिछले साल से 50 लाख रुपये ज्यादा दिए जाएँगे। पिछले साल की Runner-up रही कोलकाता नाइट राइडर्स को 12.50 करोड़ रुपये मिले थे। वहीँ इस साल फाइनल हारने वाली टीम को 13 करोड़ रुपये दिए जाएँगे।\nयह भी पढ़ें –MP : BJP खेल प्रकोष्ठ के जिला संयोजकों की घोषणा\nfinal खेलने वाली टीमों के अलावा प्लेऑफ खेलने वाली बाकी टीमों को भी बड़ा अमाउंट दिया जाएगा। तीसरे स्थान पर रहने वाली टीम को7करोड़ रुपये मिलेंगे और चौथे नंबर की टीम को 6.5 करोड़ रुपये मिलेंगे। आईपीएल के पूरे सीजन में सबसे ज्यादा रन बनाने वाले बल्लेबाज को ऑरेंज कैप अवार्ड दिया जाता है। इस साल ऑरेंज कैप जीतने वाले बल्लेबाज को 15 लाख रुपये दिए जाएंगे। सीजन में सबसे अधिक विकेट लेने वाले गेंदबाज को पर्पल कैप अवार्ड के अंतर्गत इनाम के तौर पर 15 लाख रुपये दिए जाएंगे। वहीं, इमर्जिंग प्लेयर को 20 लाख रुपये की प्राइज मनी दी जाएगी।\nPrevious articleनीमच: बंगला-बगीचा समस्या के लिए संघर्ष जारी, समिति चौराहे पर करेगी धरना प्रदर्शन\nNext articleMP News: प्रदेश में पंचायत निर्वाचन कि तैयारी तेज, कलेक्टर ने दिए पेट्रोल-डीजल के रिजर्व स्टॉक रखने के निर्देश


Title: एक मासिक किताब के प्रति अंक का मूल्य दस रुपए है। प्रकाशन की ओर से स्कीम है कि 156 अंकों के लिए 30 प्रतिशत की छूट और 52 अंकों के लिए 25 प्रतिशत की छूट है। दोनों स्थितियों में किताब के मूल्य में कितना अंतर होगा?\nDescription: This isaMost important question of gk exam. Question is : एक मासिक किताब के प्रति अंक का मूल्य दस रुपए है। प्रकाशन की ओर से स्कीम है कि 156 अंकों के लिए 30 प्रतिशत की छूट और 52 अंकों के लिए 25 प्रतिशत की छूट है। दोनों स्थितियों में किताब के मूल्य में कितना अंतर होगा? , Options is : 1. 1 रुपए, 2. 0.5 रुपए, 3.2 रुपए, 4.3रुपए, 5. NULL\nThis isaMost important question of gk exam. Question is : एक मासिक किताब के प्रति अंक का मूल्य दस रुपए है। प्रकाशन की ओर से स्कीम है कि 156 अंकों के लिए 30 प्रतिशत की छूट और 52 अंकों के लिए 25 प्रतिशत की छूट है। दोनों स्थितियों में किताब के मूल्य में कितना अंतर होगा? , Options is : 1. 1 रुपए, 2. 0.5 रुपए, 3.2 रुपए, 4.3रुपए, 5. NULL\n1) 1 रुपए\n2) 0.5 रुपए\n3)2रुपए\n4)3रुपए